Vrede Hotel is baie netjiese en skoon hotel. Daar was niks wat uit plek is nie. Die kos in die restaurant is fantasties en baie goeie waarde vir geld.
Baie dankie vir die resensie. Ek dra ook die boodskap oor aan ons sjef. Ons sien uit om u weer te akkommodeer.
Wat 'n lekker ervaring om letterlik terug te gaan in tyd. Die klein ou dorpie-gevoel het sy eie nostalgie. Sal dit graag weer besoek.
Baie dankie vir die resensie Sam. Hoop om julle spoedig weer te akkommodeer en 'n steak vir julle gaar te maak.
Dankie vir u terugvoer en komentaar. Die munisipaliteit sny ongelukkig, sonder waarskuwing, die water af na die hele dorp van tyd tot tyd - hulle noem dit "water shedding"- omdat ons damme in die area so laag is. Ons het watertenks met 'n drukpomp laat installeer vir sulke tye maar ongelukkig as die water afgesit word in die aand na die hotel sluit is hulle nie aangesit nie. Bestuur sal werk maak daarvan sodat ons ons diens kan verbeter en hopenlike sal u volgende ervaaring by die Vrede Hotel meer positief wees.
Die Vrede Hotel is 'n uitstekende voorbeeld van netheid en luuksheid in 'n omgewing wat besig is om heeltemal te verval. Die restaurant is pragtig en die kos heerlik.
Van buite lyk die hotel soos die res van Vrede se hoofstraat wat nie 'n mooi prentjie is nie. Maar binne is dit 'n ander storie. Ouwêreldse sjarme, pynlik netjies en vriendelike personeel. Die kamer ruim en goed toegerus met 'n ekstra groot bed en alles wat kan warm maak vir die Vrystaatse koue. Heerlik die aand in die hotel geëet en die beste lamskerrie gekry, reg Kaap-Maleis! En goeie geselskap van plaaslike inwoners. Ook die ontbyt was 'n treffer! Doen moeite en bly hier oor, dis die geld werd.
Dankie vir jou resensie Dries. Headman is verseker 'n aanwins vir die Vrede Hotel, ons vertel hom dit gereeld!
Die hotel is sentraal geleë en is uitstekende waarde vir geld. Die personeel is vriendelike en behulpsaam. Voertuie word op die perseel geparkeer agter geslote hekke en is baie veilig. Die kamers is ruim, skoon en het al geriewe wat nodig is. Die gebou het 'n netjies voorkoms en is een van die skoonste geboue in die hoofstraat. Die restaurant se kos is uiters goedkoop en smaaklik. Mense hoef nie verder as Vrede Hotel te soek na verblyf op die dorp nie.
Dit is 'n vreeslike mooi hotel en hul diens was puik. Al is die ligging in die dorp, was dit nie vir ons steurend nie.
Dit is 'n baie goeie hotel, net ver. Kan dit baie beslis aanbeveel. Die personeel baie professioneel en behulpsaam. Kamerdiens uitstekend.
Baie dankie vir 'n ongelooflike naweek, was daar tuis vir 'n troue. Die onthaal was ook in die hotel. Kos uitstekend.
Dit was weliswaar 'n verrassing om te sien dat daar nog sulke netjiese blyplekke op die platteland is. Ons was aangenaam verras met die netheid en die vriendelike staflede.
Ek was skepties oor die foto's op internet: "'n Dorp hotel kan nie so lyk nie. Dis vals reklame". Maar ek het op my neus gekyk! Die foto's is die waarheid! Die hotel lyk presies so! Dis 'n pragtige hotel in die hartjie van Vrede, maklik toeganklik met veilige parkering. Die diens was vriendelik en die ontbyt smaaklik. Komplimente aan die eienaar(s) en personnel.
Dit was ons tweede keer wat ons by Vrede Hotel oorgeslaap het. Dit is 'n pragtige hotel met pragtige kamers wat goed toegerus is. Die Restaurant se kos is ook heerlik en baie billik. Ek was wel teleurgesteld dat ons slegs 2 kussings op ons bed gehad het ten spyte van die feit dat ons die 'Deluxe'-kamer bespreek het teen R1200 per nag. Daar was ook geen handdoek vir ons baba in die kamer nie. Die vorige keer is daar selfs vir ons baba ekstra kussings, komberse en 'n handdoek reggesit. Ons algehele ervaring was egter baie goed. Dankie.